पाएं अपने शहर की ताज़ा ख़बरें और फ्री ई-पेपरडाउनलोड करें
पुलिस के धरपकड़ अभियान के तहत पुलिस अधीक्षक अनिल बेनीवाल व अतिरिक्त पुलिस अधीक्षक अनिल सिंह चौहान के निर्देशन पर गठित टीम ने मुखबिर की सूचना पर 37 लीटर हथकढ़ शराब के साथ एक युवक को लवाण से धरदबोचा। थाना अधिकारी सुरेंद्र कुमार शर्मा ने बताया कि मुखबिर की सूचना पर गठित टीम ने विजेंद्र बैरवा को 37 लीटर शराब के साथ गिरफ्तार कर उसके खिलाफ एक्साइज एक्ट के तहत मुकदमा दर्ज किया। इसके अलावा गाइडलाइन का उल्लंघन करने पर 28 चालान कर जुर्माना वसूला और 6 वाहन जब्त किए। बताया कि राज्य सरकार के रेड अलर्ट पखवाड़ा कार्यक्रम के तहत गाइडलाइन का उल्लंघन करते पाए जाने पर 28 लोगों का बिना मास्क पहने हुए चालान किया गया। बिना अनुमति लेकर बाजार में घूम रहे 6 वाहन एमवी एक्ट के तहत जब्त किए गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn